D Römer hai scho aafangs vom zweite Johrhundert vor dr Zitwändi die keltische Isubrer, wo südlig vo de  Alpe gläbt hai, underworfe (197-194 vor dr Zitwändi), und churz vor em Gallische Chrieg isch au s Gebiet vo de Allobroger mit Genava (Gämf) Deil vo dr Provinz Narbonensis worde. Wo d Helvetier ids Rhonetal hei wölle uswandere, sy si im Johr 58 vor dr Zitwändi bi Bibracte vom Cäsar ufghalte und zrügggschickt worde, und d Römer hai agfange ihri Kontrolle über s Land uszbreite. No i dr republikanische Zyt si d Colonia Julia Equestris (Nyon) und Augusta Raurica (Kaiseraugst) gründet worde. S Land zwüsche de Alpe und em Rhii isch denn i ds Römische Rîch integriert worde. Zersch het de gröscht Teil vor Schwiiz zur Provinz Gallia Belgica, nächär zur Germania Superior und dr Oste zur Raetia ghört. S Wallis het zu de Provinz Alpes Graiae et Poeninae ghört.